Mengistu Haile Mariam
Mengistu Haile Mariam (; rođen 21. maja 1937.) je etiopski političar koji je bio poglavar Etiopije od 1977. do 1991. Bio je predsjedavajući Derga, komunističke vojne hunte koja je vladala Etiopijom od 1977. do 1987., te predsjednik Narodne Demokratske Republike Etiopije od 1987. do 1991. Derg je preuzeo vlast tokom etiopske revolucije nakon što je svrgnut vladar Haile Selassie I 1974., što je bio kraj Salomonske dinastije koja je vladala državom od 13. stoljeća. Mengistu je proveo čistke suparnika te postao etiopskim diktatorom. Pokušao je modernizirati etiopsku feudalnu ekonomiju putem marksistički nadahnutih politika, kao što su nacionalizacija i raspodjela zemlje. Njegova krvava konsolidacija moći 1977.-1978. je poznata kao etiopski Crveni teror, a glavna su mu meta bili opozicija i civili nakon neuspješnog pokušaja atentata na njega septembra 1976. koji je provela Etiopska Narodna Revolucionarna Partija. (ENRP)

Unutarnja pobuna i vladina represija su okarakterizirali predsjedništvo Mengistua, a razdoblje Crvenog terora bila je bitka za dominaciju između Derga, ENRP-a i njihovih suparnika, Sve-etiopski Socijalistički Pokret, koji su se isprva priklonili Dergu. Istodobno, Etiopija je bila pod prijetnjom od invazije Somalije i gerilaca Narodnog oslobodilačkog fronta Eritreje koji su tražili da Eritreja postane nezavisna država, a koja je tada bila pokrajina Etiopije. Ogadenski rat 1977.-1978. oko sporne granice sa Somalijom je bio značajan zbog značajne uloge sovjetskih i kubanskih saveznika kako bi osigurali etiopsku pobjedu za Mengista. Katastrofalna glad 1983.-1985. skrenula je pozornost međunarodne zajednica na njegov režim. 

Mengistu je pobjegao u Zimbabve maja 1991. nakon što se narodna skupština raspala i pozvala na prijelaznu vladu. Njegov je bijeg doveo do iznenadnog kraja etiopskog građanskog rata iste godine. Mengistu Haile Mariam još uvijek živi u Harare, Zimbabveu, gdje mu je zimbabvenska vlada dala azil iako se etiopski sud podignuo optužnicu protiv njega za razne zločine. Etiopski sud ga je naposljetku 2006. in absentia proglasio krivim za genocid. Procjene o broju umrlih za koje je odgovoran sežu od 500 000 do 2 000 000.

Izvori 
 

Predsjednici Etiopije
Etiopski političari
Komunizam u Etiopiji
Osobe osuđene za genocid